Charles Gardner

**Charles Lloyd-Ellis Gardner** var en avalonsk guvernør av Derry, og visehertug av Flynn gjennom sin andre kone. Som guvernør av Derry var han pålagt av hertugen av Cadwallader å beskytte og drifte byen. Han var gift to ganger, og hadde to barn – ett med hver av konene. I tillegg hadde han en bastard med en tjenestepike under tiden som guvernør.

## ***Biografi***

### **Tidlig liv**

Født og oppvokst i en rik middelklassefamilie i Derry, hadde Charles Gardner en trygg og sikker oppvekst. Han var enebarn, og stefaren døde i en duell allerede mens moren var svanger. Hun fødte ham i mai året etter, og oppdro ham i ensomhet. Som guvernør av Derry var hun allikevel en folkevalgt representant – endog blant de rikeste i byen – og hun overlot Charles til barnepikene.

Da han ble eldre og ble overlevert til henne igjen som tenåring, var det en sprekk mellom dem av naturlig kjærlighet som var alt fra lite til ikke-eksisterende. Morens utallige elskere gjorde heller ikke saken noe enklere: han følte elskerne fikk mer oppmerksomhet enn ham selv. Hun unnlot dessuten å la ham være innblandet i den lokale politikken i Derry. Hun hadde bygget seg opp et mektig nettverk, og ønsket ikke at sønnen skulle overta det før hun hadde perfeksjonert det. Charles så imidlertid på dette som noe moren gjorde til fordel for elskerne sine: disse fikk større politiske eller militære stillinger for å la byens virksomhet drive framover.

### **De to koner**

Charles utviklet seg til å bli en paranoid og engstelig ung mann. Han følte ingen elsket ham, og hans bipolare vesen gjorde ham ute av stand til å samhandle sosialt. De få vennene han fikk var kun ute etter å utnytte ham, men han var ute av stand til å se det – og følte seg komfortabel rundt noen som bare ønsket nærværet hans. Men moren hans var klokere, og hun skjøv dem fort ut av livet hans igjen. Han utviklet en utagerende natur som ble mer og mer rettet mot moren. I frykt for et komplott rådet morens største elsker, Charles' biologiske far, henne å finne en passende kone. Det ville mest sannsynlig gjøre ham mer stabil, og det gjorde det for en stakket stund – fram til hennes død.

Under fødselen av lille Reynold døde den utro Sibyl Bogaev. Hun hadde vært utro mot Charles med hans beste venn, og han fikk snekret sammen et attentat på Sibyls elsker. Han fikk også Reynold – som han mente ikke var hans – bli sendt til et avsidesliggende kloster i Sør-Cadwallader for å bli oppdratt av munker. I den tro om at elskerens død ville gi ham nytelse, tok han veldig feil og ble skuffet over seg selv. Han gikk inn i en depresjon som moren og den biologiske faren tvang ham ut av, og dro ham inn i et nytt ekteskap. Denne gangen med visehertuginne Anne Catherine Katona av Flynn: hun var ikke et særlig pent syn, men av edel byrd. Dette gjorde at Charles fikk muligheten til å knytte kontakter med store navn, og dro endog til Flynn ved flere anledninger for å møte sivgerfamilien.

Selv om hertuginne May Katona ikke likte tanken på et ekteskap mellom en mann av en middelklasse og hennes datter, måtte hun tilstå at det var klokt. Ekteparet var lykkelige sammen, og gjorde hverandre sterke. Bryllupet var 13. april 3539 – og alle bryllupsdagene fremover var fulle av kjærlighet.

### **Den nye guvernøren**

Ikke mer enn knappe fem år etter Charles' ekteskap med Anne Catherine, døde moren av et hjerneslag. Charles påtok seg rollen som guvernør samme år, og ga sitt løfte som guvernørene før ham: beskytte byen militært, og drifte den fremad økonomisk. Hans harde oppvekst gjorde ham allikevel ute av stand til å oppfylle løftene sine. Derfor ble det i større grad Anne Catherine som tok seg av det politiske og økonomiske i byen. Å bygge videre på hæren overlot hun til sin nevø Howard, som hun hadde oppdratt som sin egen sønn etter søsterens død. Charles ble en gallionsfigur for familien Gardner, mens det i realiteten ble huset Katona som begynte å drifte byen i sitt bilde.

Under denne tiden vokste det en splittelse mellom ham og konen sin. Hun ble oppslukt i arbeidet sitt og inneha rollen som Derrys *de facto* guvernør. Dette gjorde at den lille sønnen deres, Winthorp, bygget er nærere forhold til faren sin enn moren – og båndet mellom disse ble lignende det Charles hadde hatt med sin mor. Charles prøvde å gi sønnen sin den beste oppveksten som penger kunne kjøpe, men alt han ønsket var morens oppmerksomhet.

Denne settingen gjorde at Charles' bipolare lidelse vendte tilbake i stadig økende grad. Konen hans valgte å unngå ham demonstrativt, gudsønnen Howard fratok ham alle oppgaver, og sønnen Winthorp utviklet seg til en sjalu gutt som ikke kunne forstå hvordan moren foretrakk Howard framfor ham selv. Disse trekkene ved Charles gjorde at han begynte å søke tilflukt i kvinnene som tjente hos ham. Én av disse var konens egen kammerpike, som han besteg og gjorde gravid. Hun fødte ham en sønn, men døde i barselsengen – hvorpå han fikk kroppen hennes dumpet på et ukjent sted i én Derrys forsteder. Kammerpiken hadde en sønn fra før, og som flyktet Derry etter å ha etterlatt broren sin hos den lokale munkeordenen.

### **Senere liv og død**

Sett på som uegnet i posisjonen som guvernør av Derry, sørget greven av Nolanhead for at flere av familiens transaksjoner med andre guvernører slo feil. Byhæren fikk færre rasjoner enn resten av byene i grevskapet, og han fikk på et tidspunkt endog sendt noen forskere inn i byen for å få noen bakterier til å yngle i de fattige distriktene. Flekktyfus begynte å spre seg blant de fattige borgerne, og stoff som solgtes for å lage klær ble smittebærerne til de rikere bydelene i Derry.

Charles kunne ikke forstå hvordan familien hans kunne ha slik ulykke, og prøvde å strekke ut en hånd til greven av Nolanhead, men han løy med et brev hvor det sto at han ikke hadde ressursene til å hjelpe ham. Tyfusen fikk snart grobunn i guvernørboligen, og tok knekken på én etter én – fra tjener til beboer. Charles og hans familie var blant disse ofrene, og gikk bort i en vill feberfantasi.

Etter familiens bortgang kjempet Chester Reid om stillingen som guvernør av Derry, og vant over sine tre kvinnelige motkandidater. Derrys innbyggere visste at det var to kvinner som var de siste guvernørene, og det var etter deres oppfatning at Chester kunne ordne opp i det: folket trengte ikke enda en intrigemaker.

## ***Trivia***

1. *Charles* er den franske formen av *Karl*, og betyr "fri mann" eller "hær".
2. *Lloyd* kommer fra et etternavn som er avledet av det walisiske *llwyd* "grå".
3. *Ellis* er avledet av *Elijah*, et hebraisk navn som betyr "Jahve er (min) Gud". Det er muligens er en anglifisert versjon *Elisedd*, et keltisk navn som er avledet av walisiske *elus* "god, snill".
4. *Gardner* er en variant av *Gardener*, hvilket var et navn ofte båret av gartnere, og kommer fra det gammelfranske *jardin* som betyr "hage".